sentralstøvsugeren

Sentralstøvsugeren var vill og gal denne dagen. Dessverre for meg. Først slukte den FoU-oppgaven min (ÆSJ!), deretter gikk vannskålen til katten inn i sluket dens. Slangen buktet og snoket seg mens jeg prøvde å holde tritt med den. Støvsugerhodet var som gapet til en kobra, en ekstremt sulten kobra. På vei opp trappa slukte den potteplantene som var pent plassert i vinduet. Jorden sprutet, uten at jeg klarte å overbevise støvsugeren om at den skulle med. Vel oppe av trappen fortsatte støvsugerkobraen min målrettet mot soverommet og skålen der min største diamantring befant seg. Iherdig trakk og halte jeg i støvsugerhodet, men det var ikke til å stoppe - vips hadde den slukt den dyrebare gjenstanden. Det eneste jeg kunne gjøre var å sette meg ned og gråte....

media type="youtube" key="I379HHdy7ak?fs=1" height="349" width="425"